Retningslinjer for positivt foreldrearbeid

For å skape trygghet og god skolehverdag for våre barn kan foreldrene bidra med å skape positive klassemiljøer ved å:

1. Være bevisste på hvordan vi snakker om andres barn, foreldre, lærere og skolen. Tørre å være rollemodeller og bidra med å bygge broer.
2. Bidra til å lage godt miljø for de som stiller på foreldremøter, dugnader mm, og fokusere på de som møter.
3. Være varsom med hva du gir uttrykk for på sosiale medier. Dette er ikke stedet for å kritisere eller ta opp utfordringer/konflikter.
4. Ta kontakt med lærer, sosiallærer eller daglig leder hvis barnet ditt møter utfordringer eller konflikter på skolen. Vis varsomhet med å ta dette direkte opp med andres barn eller deres foreldre.
5. Være med på å skape positive bindeledd mellom foreldre, barn og skolen ved å stille opp på dugnader, foreldremøter, sosiale sammenkomster og -aktiviteter i regi av skolen/FAU eller foreldregruppa i klassa.

«Du kan ikke forandre andre, du kan bare forandre deg selv». -visdomsord-

Retningslinjene er laget ut fra et utdrag fra Steinerskolens foreldreforbunds egen håndbok, samt råd fra skoleforskning. Steinerskolens håndbok finner du på FAU sine sider på skolens nettside.

Vedtatt den 12.02.2020, FAU Steinerskolen Gjøvik-Toten